Document ID: 32008D0856

A BIZOTTSÁG HATÁROZATA
(2008. november 6.)
a 2002/613/EK határozatnak a jóváhagyott kanadai és amerikai egyesült államokbeli sertésspermagyűjtő központok tekintetében történő módosításáról
(az értesítés a C(2008) 6473. számú dokumentummal történt)
(EGT-vonatkozású szöveg)
(2008/856/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a sertéssperma Közösségen belüli kereskedelmére és behozatalára alkalmazandó állat-egészségügyi követelmények megállapításáról szóló, 1990. június 26-i 90/429/EGK tanácsi irányelvre (1) és különösen annak 8. cikke (1) bekezdésére,
mivel:
(1)
A házisertések spermájának behozatalára vonatkozó feltételek megállapításáról szóló, 2002. július 19-i 2002/613/EK bizottsági határozat (2) megállapítja azon harmadik országok jegyzékét, amelyekből a tagállamok engedélyezhetik házisertések spermájának behozatalát, valamint az említett harmadik országok sertésspermagyűjtő központjainak jegyzékét, amelyeket a Közösségbe irányuló spermakivitelre jóváhagytak.
(2)
Kanada és az Amerikai Egyesült Államok kérelmezte, hogy módosítsák a 2002/613/EK határozat alapján jóváhagyott spermagyűjtő központok jegyzékét az e két országra vonatkozó bejegyzések tekintetében.
(3)
A 2002/613/EK határozatot ezért ennek megfelelően módosítani kell.
(4)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2002/613/EK határozat V. melléklete e határozat mellékletének megfelelően módosul.
2. cikk
Ennek a határozatnak a tagállamok a címzettjei.
Kelt Brüsszelben, 2008. november 6-án.

Labels: 0
3
18
6